Γνώσεις Εκπαιδευτικών ως προς τη Διαταραχή Ακουστικής Επεξεργασίας
Creators: name: Χαρίτου, Γεωργία Ευστρατίου
Publisher: name: Aristotle University of Thessaloniki
Year: 2025
Subjects: Διαταραχή Ακουστικής Επεξεργασίας
Εκπαιδευτικοί
Συμπτώματα
Auditory Processing Disorder
Teachers
Symptoms

description: Υπόβαθρο: Η Διαταραχή Ακουστικής Επεξεργασίας αφορά την επεξεργασία ενός ηχητικού ερεθίσματος και τα συμπτώματα που εμφανίζει ένα άτομο με ΔΑΕ μπορούν να οδηγήσουν σε εσφαλμένη ή ελλιπή διάγνωση. Οι εκπαιδευτικοί έχουν σημαντικό ρόλο στο στάδιο της αναγνώρισης, της διαφοροποίησης και της έγκαιρης παραπομπής για εξέταση από ειδικούς. Σκοπός: Η συλλογή δεδομένων για τη γνώση των εκπαιδευτικών σχετικά με τη ΔΑΕ, η δυνατότητα εντοπισμού των συμπτωμάτων και η ευαισθητοποίηση των εκπαιδευτικών για παραπομπή των οικογενειών για διάγνωση από ειδικούς. Υλικό &amp; Μεθοδολογία: Χορηγήθηκε ένα ερωτηματολόγιο το οποίο δημιουργήθηκε μέσω Google Forms και διαμοιράστηκε διαδικτυακά. Το ερωτηματολόγιο συγκέντρωσε δημογραφικές πληροφορίες των συμμετεχόντων και περιλάμβανε ερωτήσεις στην κλίμακα Likert που περιέγραφαν κάποιες από αυτές συμπτώματα της ΔΑΕ και άλλες συμπτώματα άλλων διαταραχών με παρόμοια κλινική εικόνα. Πληθυσμός: 60 εν ενεργεία εκπαιδευτικοί της Πρωτοβάθμιας Εκπαίδευσης Γενικής και Ειδικής Αγωγής. Αποτελέσματα: Το 46,7% των ερωτηθέντων εκπαιδευτικών δεν είχαν ξανακούσει τον όρο "ΔΑΕ". Δεν παρατηρήθηκαν διαφορές στον τρόπο απόκρισης, είτε γνώριζαν τον όρο, είτε όχι. Οι εκπαιδευτικοί στο σύνολό τους παρουσίασαν έλλειψη γνώσεων σχετικά με την αναγνώριση και τη διαφοροποίηση των συμπτωμάτων της ΔΑΕ. Συμπεράσματα: Οι εκπαιδευτικοί παρουσίασαν μία γενική δυσκολία στην αναγνώριση των συμπτωμάτων της ΔΑΕ και φάνηκε ότι συχνά συγχέουν τα συμπτώματα της ΔΑΕ με αυτά του Αυτισμού ή της ΔΕΠΥ. Προκύπτει έτσι η ανάγκη για δημιουργία επιμορφωτικών προγραμμάτων σχετικά με τη ΔΑΕ, προκειμένου να ευαισθητοποιηθούν και να μάθουν οι εκπαιδευτικοί τα πιο σύγχρονα δεδομένα. Μελλοντικές έρευνες θα πρέπει να επικεντρωθούν σε μεγαλύτερο δείγμα και ετερογένεια μεταξύ των συμμετεχόντων.
description: Background: Auditory Processing Disorder (APD) involves the processing of auditory stimuli, and the symptoms exhibited by individuals with APD can lead to misdiagnosis or incomplete diagnosis. Teachers play a crucial role in the early identification, differentiation, and timely referral of students to specialists. Objective: To collect data on teachers’ knowledge about APD, their ability to identify its symptoms, and to raise awareness among teachers about referring families for specialist diagnosis. Material &amp; Methods: A questionnaire was created using Google Forms and distributed online. The questionnaire collected demographic information about the participants and included Likert-scale questions describing symptoms, some of which pertained to APD and others to disorders with similar clinical presentations. Population: Sixty active primary education teachers from general and special education participated. Results: Teachers, overall, demonstrated a lack of knowledge in recognizing and differentiating APD symptoms. 46,7% were unaware of the term APD. No difference was documented between educators previously knowing the term and those you were hearing it for the first time. Conclusions: Teachers showed general difficulty in recognizing APD symptoms and often confused APD symptoms with those of Autism or ADHD. This highlights the need for professional development programs focused on APD to raise awareness and educate teachers on the latest findings. Future research should focus on larger, more diverse samples to enhance the generalizability of the results.